Diari Oficial de la Generalitat Valenciana


Sumari del DOGV 9877, del 25-06-2024 (2024/6086)

RESOLUCIÓ de 20 de juny de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la Resolució, de 14 de juliol de 2021, de la presidència de l'IVACE, per la qual es convoquen ajudes per a l'adquisició de vehicles elèctrics endollables i de pila combustible dins del programa d'incentius lligats a la mobilitat elèctrica (programa «MOVES III-Vehicles Comunitat Valenciana»).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6086


Data del document
:   20-06-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 20 de juny de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la Resolució, de 14 de juliol de 2021, de la presidència de l'IVACE, per la qual es convoquen ajudes per a l'adquisició de vehicles elèctrics endollables i de pila combustible dins del programa d'incentius lligats a la mobilitat elèctrica (programa «MOVES III-Vehicles Comunitat Valenciana»). [2024/6086]  
  
  
Per Reial decret 266/2021, de 13 d'abril, s'aprova la concessió directa d'ajudes a les comunitats autònomes i a les ciutats de Ceuta i Melilla, per a l'execució de programes d'incentius lligats a la mobilitat elèctrica («MOVES III») en el marc del Pla de recuperació, transformació i resiliència europeu (BOE 89, 14.04.2021), i s'establixen les bases reguladores del programa «MOVES III-Vehicles Comunitat Valenciana».  
Per Resolució, de 14 de juliol de 2021, del president de l'Institut Valencià de Competitivitat Empresarial (IVACE), es convoquen ajudes per a l'adquisició de vehicles elèctrics endollables i de pila combustible dins del programa d'incentius lligats a la mobilitat elèctrica (programa «MOVES III-Vehicles Comunitat Valenciana»); DOGV núm. 9130, de 19 de juliol de 2021.  
En l'article 2.3 de l'esmentada resolució, de 14 de juliol de 2021, s'arreplega que durant la vigència del programa es podrà incrementar el pressupost destinat a esta convocatòria a conseqüència d'una ampliació d'este, tal com s'establix en l'article 10.3 del Reial decret 266/2021, de 13 d'abril.  
Mitjançant Resolució de 10 d'octubre de 2022, del president de l'IVACE, s'amplia el pressupost i es modifica la Resolució, de 14 de juliol de 2021 (DOGV 9457, 26.10.2022); d'esta manera, s'amplia en 67.096.300 d'euros la dotació pressupostària corresponent a la convocatòria d'ajudes per a l'adquisició de vehicles elèctrics endollables i de pila combustible dins del programa d'incentius lligats a la mobilitat elèctrica, i en conseqüència el pressupost total per a esta convocatòria és de 89.532.339 d'euros.  
Per Resolució de 24 de novembre de 2023, de la presidenta de l'Institut per a la Diversificació i l'Estalvi de l'Energia (IDAE), s'amplia el pressupost per a l'execució de programes d'incentius lligats a la mobilitat elèctrica (programa «MOVES III»), en el marc del Pla de recuperació, transformació i resiliència, aprovats pel Reial decret 266/2021, de 13 d'abril. En esta resolució s'aprova per a la Comunitat Valenciana l'ampliació del seu pressupost assignat, per import de 8.000.000 d'euros.  
De la mateixa manera, per la Resolució de 4 de març de 2024, de la presidenta de l'Institut per a la Diversificació i l'Estalvi de l'Energia (IDAE), s'amplia novament el pressupost per a l'execució de programes d'incentius lligats a la mobilitat elèctrica (programa «MOVES III»). En esta resolució s'aprova per a la Comunitat Valenciana l'ampliació del seu pressupost assignat, per import de 09.624.573 euros.  
  
Havent-se remés l'expedient oportú de modificació pressupostària i generació de crèdit per al programa «MOVES III» per import de 30.179.828 euros a la Direcció General de Pressupostos de la Conselleria d'Hisenda, Economia i Administració Pública, i havent-se autoritzat la corresponent generació de crèdit per Acord del Consell, de data 5 de juny de 2024, es considera convenient ampliar per import de 38.831.419 euros la dotació pressupostària corresponent a la convocatòria d'ajudes per a l'adquisició de vehicles elèctrics endollables i de pila combustible dins del programa d'incentius lligats a la mobilitat elèctrica, i poder així atendre un major nombre d'expedients.  
  
Per això, en virtut del que es disposa en l'article 4 del Reglament d'organització i funcionament de l'IVACE, aprovat per Decret 4/2013, de 4 de gener del Consell, modificat per Decret 69, de 16 de maig del Consell, i de conformitat amb el que s'establix en l'article 2.3 de la Resolució, de 14 de juliol de 2021, del president de l'IVACE, sobre increment del pressupost per a la concessió de les ajudes, resolc:  
  
Ampliar en 82.062.272 euros la dotació pressupostària corresponent a la convocatòria d'ajudes per a l'adquisició de vehicles elèctrics endollables i de pila combustible dins del programa d'incentius lligats a la mobilitat elèctrica, aprovada per Resolució, de 14 de juliol de 2021, del president de l'IVACE, a càrrec de la nova línia pressupostària S1634 «MRR MOVES III IDAE» per a l'exercici 2024. El pressupost total per a esta convocatòria serà, en conseqüència, de 30.657.379 euros.  
  
  
La present resolució entrarà en vigor l'endemà de la publicació de l'extracte d'esta en el Diari Oficial de la Generalitat Valenciana (DOGV).  
  
Contra esta resolució, que posa fi a la via administrativa, podrà interposar-se, en el termini d'un mes, recurs potestatiu de reposició davant la presidenta de l'IVACE, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.  
  
València, 20 de juny de 2024.- La presidenta de l'IVACE: Nuria Montes de Diego.